กรุณาสรุปบทความ ฝ้าขาวฝ้าแดงกับการเปลี่ยนเป็นเซลล์มะเร็ง
ฝ้าขาว Leukoplakia ฝ้าแดง Erythroplakia - ฝ้าขาว Leukoplakia เป็นภาวะความผิดปกติที่เกิดกับเยื่อเมือก โดยจะเห็นเยื่อเมือกเกิดเป็นปื้นแผ่นสีขาว ขนาดอาจเพียง 0.5 เซนติเมตร หรือใหญ่ได้หลายเซนติเมตร อาจเกิดเพียงตำแหน่งเดียว หรือหลายตำแหน่งบนเยื่อเมือก ซึ่งสาเหตุเกิดยังไม่ทราบแน่ชัด แต่ปัจจัยเสี่ยงคือ การสูบบุหรี่ การอมเมี่ยง การกินหมาก และการดื่มเครื่องดื่มแอลกอฮอล์ ทั้งนี้ประมาณ 5-25 ของฝ้าขาว อาจกลายเป็นโรคมะเร็งชนิดคาร์ซิโนมา Carci noma ได้ การรักษา คือ การเลิกปัจจัยเสี่ยงดังกล่าว และการผ่าตัดเมื่อผลจากการตรวจทางพยาธิวิทยาพบว่า ฝ้าขาว เริ่มมีการเปลี่ยนแปลงเป็นเซลล์มะเร็ง - ฝ้าแดง Erythroplakia เป็นภาวะความผิดปกติที่เกิดกับเยื่อเมือกเช่นกัน โดยจะมีลักษณะเป็นปื้นแผ่น เช่นเดียวกับฝ้าขาว แต่จะมีสีแดงสดบนเยื่อเมือกนั้นๆ อาจเกิดเพียงตำแหน่งเดียว หรือเกิดได้หลายแห่งในเยื่อเมือกนั้นๆ โดยอาจมีขนาดเล็กเพียง 0.5 เซนติเมตร หรือใหญ่ได้หลายๆเซนติเมตร ทั้งนี้มักไม่พบก่ออาการผิดปกติอื่นๆ โดยสาเหตุที่แท้จริงของการเกิดฝ้าแดงยังไม่ทราบ แต่ปัจจัยเสี่ยง คือ การสูบบุหรี่ และหรือการดื่มเครื่องดื่มแอลกอฮอล์เช่นเดียวกับฝ้าขาว ทั้งนี้พบว่า ประมาณ 40 ของฝ้าแดง จะกลายเป็นมะเร็งชนิดคาร์ซิโนมา Carci noma ได้ ซึ่งการรักษาเช่นเดียวกับ ฝ้าขาว คือ การเลิกปัจจัยเสี่ยง และการผ่าตัดเมื่อการตรวจทางพยาธิวิทยาพบว่า ฝ้าแดงเริ่มกลายเป็นเซลล์มะเร็ง
ฝ้าขาว (Leukoplakia) จัดเป็นความผิดปกติที่เกิดขึ้นกับเยื่อเมือก ลักษณะเป็นปื้นแผ่นสีขาว ขนาดตั้งแต่ 0.5 เซนติเมตร ไปจนถึงหลายเซนติเมตร อาจเกิดเพียงตำแหน่งเดียว หรือหลายตำแหน่งบนเยื่อเมือก โดยสาเหตุที่ทำให้เกิดยังไม่ทราบแน่ชัด แต่มีปัจจัยเสี่ยงคือ การสูบบุหรี่ อมเมี่ยง กินหมาก และดื่มเครื่องดื่มแอลกอฮอล์ นอกจากนี้ 5%-25% ของฝ้าขาวยังมีโอกาสกลายเป็นโรคมะเร็งชนิดคาร์ซิโนมา Carci noma ได้ ซึ่งจำเป็นต้องเข้ารับการผ่าตัด หากผลการตรวจทางพยาธิวิทยาพบว่า ฝ้าขาวเริ่มมีการเปลี่ยนแปลงเป็นเซลล์มะเร็ง

ขณะที่ฝ้าแดง (Erythroplakia) จัดเป็นภาวะความผิดปกติที่เกิดกับเยื่อเมือกเช่นกัน ลักษณะเป็นปื้นแผ่นสีแดงสดบนเยื่อเมือก ขนาดตั้งแต่ 0.5 เซนติเมตร ไปจนถึงหลายเซนติเมตร อาจเกิดเพียงตำแหน่งเดียว หรือหลายตำแหน่งในเยื่อเมือกนั้นๆ สาเหตุของการเกิดยังไม่ทราบแน่ชัด แต่ปัจจัยเสี่ยง คือ การสูบบุหรี่ และการดื่มเครื่องดื่มแอลกอฮอล์ โดยพบว่าประมาณ 40% ของฝ้าแดง จะกลายเป็นมะเร็งชนิดคาร์ซิโนมา Carci noma รวมทั้งจำเป็นต้องเข้ารับการผ่าตัดเมื่อการตรวจทางพยาธิวิทยาพบว่า ฝ้าแดงเริ่มกลายเป็นเซลล์มะเร็ง
พยาธิวิทยา (พยาธิวิทยา) - Pathology,ศัลยศาสตร์ (ศัลยศาสตร์) - Surgery,ผิวหนัง Dermatology